Publication: Magyar Közlöny
Issue: MK-1999-103 (Year: 1999, Number: 103)
Era: 1990-2004
Section: a 44/1999. (XI. 18.) OM rendelethez
Paragraph Index: 548

6. Az ismeretek ellenőrzési rendszere Az ellenőrzési rendszer a tantervben előírt, részben egymásra épülő, részben egymástól független aláírások 1999/103. szám megszerzésétől, beszámolók, kollokviumok és szigorlatok letételéből, a szakdolgozat elkészítéséből és a záróvizsgán való megvédéséből tevődik össze. 6.1. A hallgatók élelmiszer-vizsgálati és -ellenőrzési módszerek, élelmiszer-radiológia, biomatematika és számítástechnika, könyvtári informatika tárgyakból beszámolót tesznek; táplálkozásbiológia, környezetvédelem, zoonózisok, kórtan és kórbonctan, élelmiszer-mikrobiológia, növényi eredetű élelmiszerek higiéniája, az EU-rendszerek tantárgyakból kollokvium; élelmiszer-toxikológia, általános élelmiszer-forgalmazás higiéniája tárgyakból szigorlat formájában történik a számonkérés. 6.2. A szakdolgozat A szakdolgozat olyan élelmiszer-higiéniai témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. 6.3. A záróvizsga 6.3.1. A záróvizsgára bocsátás feltételei a tantervi követelmények teljesítése, a szakdolgozat elkészítése és benyújtása, annak bírálók által történő elfogadása, a kötelező beszámolók és kollokviumok eredményes teljesítése. 6.3.2. Az 5. félév sikeres lezárását követően a szakdolgozat szóbeli megvédéséből, a húsvizsgálat és húshigiénia, az élelmiszer-higiéniai igazgatás, valamint az EU-harmonizáció tantárgyakból teendő komplex szóbeli vizsgából álló záróvizsgára kerül sor. 6.3.3. Az oklevél minősítését a záróvizsgatárgyak és szigorlatok eredményeinek egyszerű számtani átlaga adja.

Source: https://magyarkozlony.hu/hivatalos-lapok/f75b011233a9738dfb92c840dd4ac982c7f3ba76/dokumentumok/d17813938e207e5f43f549c87947f6e1fa7fa001/letoltes